ના, આ અંધધાર્મિક કે વૈરાગની વાત નથી. સિમ્પ્લી બે નીરોગી આંખનો યોગ થાય એટલે દ્રષ્ટિ ત્રીજી આંખનો ધર્મ બજાવે. ઇન શોર્ટ રગેરગના રાગ ઠેકાણે આવે ‘ને યોગ્ય રસના સૂર સરે ત્યારે સુ + રગ = સ્વર્ગ મળે. યારાઝ, સોચો વસંત એટલે શું? ‘વ’ અર્થાત્ પાવરફુલ. ‘ત’ અર્થાત્ કુશક્તિ ચોરનાર ‘ને સુશક્તિનું રક્ષ તેમજ રત્ન કે ઘરેણું પણ થાય. ક્ષમતા, સામર્થ્ય કે બળથી અલંકાર તેમજ તેના ચોર ‘ને રક્ષક પર સમભાવ રાખે તે છે વસંત! અજુબા જેવા ‘ત’માં સ્વયં જનરેશન, ઑપરેશન ‘ને ડિસ્ટ્રક્શન સાક્ષાત છે. ‘વસ’ એટલે રહેવાસ. ‘ત’ને જે રહેઠાણ આપે છે તે વસંત! ‘વસન’ એટલે વસ્ત્ર પણ થાય. ‘ત’ને જે વસ્ત્ર આપે, કલેવર આપે, અભિવ્યક્તિ-ઓળખ આપે તે વસંત! સામાન્ય નજરે વ + સંત જોઈએ તો? એબલ ‘ને સ્ટ્રોન્ગ સંત એટલે વસંત! શિયાળા ‘ને ઉનાળાની સંગમ વેળાએ વસંત કહે છે હે હ્યુમન, તું ભલે મને ગ્લોબલ-વૉર્મિંગ આપે, પણ હું તને હ્યુમન-વૉર્મિંગ આપું છું તે માણ. ગ્લોબનું હ્યુમન થવું એટલે વસંત! સંત = એસ્કેટિક, જોય. વસ = અધિકાર, અનુજ્ઞા. સંયમનો હક્ક ‘ને મુક્ત થવાના હુકમનો આનંદ એટલે વસંત!